**Ministru kabineta noteikumu projekta “Par Ministru kabineta 2017. gada 31. janvāra noteikumu Nr. 69 “Darbības programmas “Izaugsme un nodarbinātība” prioritārā virziena “Ilgtspējīga transporta sistēma” 6.2.1. specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.1. pasākuma “Latvijas dzelzceļa tīkla elektrifikācija” īstenošanas noteikumi” atzīšanu par spēku zaudējušiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts, lai nodrošinātu Ministru kabineta 19.05.2020. sēdes protokollēmuma (prot.Nr.34 33.§)[[1]](#footnote-1) 2.punkta izpildi, paredzot 6.2.1.1.pasākumam plānoto ES fondu finansējumu novirzīt pasākumiem COVID-19 seku mazināšanai un transporta nozares projektiem. Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 20.panta 6.un 13.punkts.Ministru kabineta 2020.gada 19.maija sēdes protokollēmuma (prot. Nr.34 33.§) 2.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VAS “Latvijas dzelzceļš” valde 18.03.2020. pieņēma lēmumu par projekta Nr.6.2.1.1/18/I/001 “Latvijas dzelzceļa tīkla elektrifikācija” noslēgto līgumu ar Centrālo finanšu un līgumu aģentūru izbeigšanu.Centrālā finanšu un līgumu aģentūra 07.04.2020. pārtrauca ar VAS “Latvijas dzelzceļš” noslēgto līgumu Nr.6.2.1.1/18/I/001 “Latvijas dzelzceļa tīkla elektrifikācija” par Kohēzijas fonda projekta īstenošanu.Ministru kabinets 2020.gada 19.maijā (prot. Nr.34 33.§), izskatot informatīvo ziņojumu "Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai", nolēma atbalstīt informatīvā ziņojuma pielikumā ierosinātās darbības programmas "Izaugsme un nodarbinātība" specifisko atbalsta mērķu un pasākumu Eiropas Savienības struktūrfondu un Kohēzijas fonda finansējuma pārdales (t.sk. projektam “Latvijas dzelzceļa tīkla elektrifikācija” paredzēto ES fondu finansējumu 346 639 348 EUR apmērā), novirzot finansējumu pasākumiem COVID-19 seku mazināšanai, kā arī alternatīviem transporta nozares projektiem.Ņemot vērā minēto, Satiksmes ministrija ir sagatavojusi Ministru kabineta noteikumu projektu “Par Ministru kabineta 2017. gada 31. janvāra noteikumu Nr. 69 “Darbības programmas "Izaugsme un nodarbinātība” prioritārā virziena “Ilgtspējīga transporta sistēma” 6.2.1. specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.1. pasākuma “Latvijas dzelzceļa tīkla elektrifikācija” īstenošanas noteikumi” atzīšanu par spēku zaudējušiem (turpmāk ˗ Projekts). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa infrastruktūras lietotāji un ar tiem saistītie citu transporta veidu satiksmes dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, līdz ar to netiek radīts papildu administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalības iespējām projekta izstrādes posmā tika ievietots [www.sam.gov.lv](http://www.sam.gov.lv) un Ministru kabineta tīmekļvietnē [www.mk.gov.lv](http://www.mk.gov.lv) 2020.gada 25.maijā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika sniegta iespēja rakstiski sniegt viedokli par projektu tā izpildes posmā. |
| 3. | Sabiedrības līdzdalības rezultāti | Iebildumi vai priekšlikumi netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs Satiksmes ministrijai pieejamos cilvēkresursus, nav paredzēta jaunu institūciju izveide vai esošo institūciju likvidācija vai reorganizācija. |
| 3. | Cita informācija | Nav. |

Iesniedzējs:

satiksmes ministrs T. Linkaits

Vīza:

valsts sekretāre I. Stepanova

1. Pieejams: <http://tap.mk.gov.lv/mk/mksedes/saraksts/protokols/?protokols=2020-05-19> [↑](#footnote-ref-1)